Twee dood, 15 beseer in Ekurhuleni-ongelukDie ongelukstoneel. (Foto: ANA) Twee mense is dood en 15 ander beseer toe drie voertuie Maandag op die N12 in Ekurhuleni gebots het. William Ntladi, woordvoerder van die Ekurhuleni-nooddienste, het gesê nooddienswerkers is omstreeks 07:30 na die toneel ontbied waar ŉ watertenkwa, ŉ minibustaxi en ŉ motor teen mekaar gebots het. Die ongelukstoneel. (Foto: ANA) Volgens Ntladi het die taxi met 17 insittendes omgeslaan. Sommige van die insittendes was in die wrak vasgekeer en moes met behulp van meganiese toerusting bevry word. Twee van die insittendes is op die toneel dood verklaar. Altesaam 15 pasiënte in al drie voertuie is na nabygeleë hospitale gehaas vir mediese behandeling. Ekurhuleni-verkeersbeamptes ondersoek die oorsaak van die botsing.